



Ziņu par diplomātiskās pārstāvniecības darbinieka ģimenes locekli (bērnu) iekļaušana Fizisko personu reģistrā
1. Fizisko personu reģistra likums pieļauj, ka ziņas par diplomātiskās pārstāvniecības darbinieka ģimenes locekli (bērnu) Fizisko personu reģistrā var iekļaut gan uz likuma 4.panta pirmās daļas 2.punkta „g” apakšpunkta pamata, gan arī uz cita likumā noteiktā pamata.
1. Fizisko personu reģistrā var vērsties gan vecāks, kuram ir diplomātiskās pārstāvniecības darbinieka statuss, gan otrs vecāks, ja tam nav pārtrauktas vai atņemtas aizgādības tiesības.

Senāts šādā sastāvā: senatore referente Diāna Makarova, senatori Ermīns Darapoļskis un Ieva Višķere

[bookmark: _Hlk110684524][bookmark: _Hlk105140648]rakstveida procesā izskatīja administratīvo lietu, kas ierosināta, pamatojoties uz  [pers. A] ([pers. A]) pieteikumu par Pilsonības un migrācijas lietu pārvaldes 2023.gada 22.marta lēmuma Nr. 1183/2023 atcelšanu, sakarā ar [pers. A] kasācijas sūdzību par Administratīvās apgabaltiesas 2024.gada 23.maija spriedumu.
Aprakstošā daļa
[1] Pilsonības un migrācijas lietu pārvalde (turpmāk – pārvalde) Fizisko personu reģistrā (turpmāk – reģistrs) iekļāva ziņas par pieteicēja – diplomāta [pers. A] – nepilngadīgajām meitām [pers. B] ([pers. B]) un [pers. C] ([pers. C]). Ziņas reģistrā iekļautas uz bērnu mātes [pers. D] ([pers. D]) pārvaldē iesniegto anketu pamata.
Pieteicējs vērsās pārvaldē ar lūgumu anulēt reģistrā iekļautās ziņas par bērniem.
Pārvalde ar 2023.gada 22.marta lēmumu Nr. 1183/2023 atteica izslēgt no reģistra ziņas par bērniem.
Pieteicējs nepiekrita pārvaldes lēmumam, tāpēc vērsās administratīvajā tiesā.

[2] Administratīvā apgabaltiesa noraidīja pieteicēja pieteikumu par ziņu izslēgšanu no reģistra. Apgabaltiesa pievienojās rajona tiesas sprieduma motivācijai un spriedumā norādīja turpmāk minētos argumentus.
[2.1] Lietā ir strīds par to, vai pārvalde pamatoti iekļāva reģistrā ziņas par bērniem un vai tās ir izslēdzamas no reģistra, anulējot bērniem piešķirtos personas kodus.
[2.2] Atbilstoši Fizisko personu reģistra likuma (turpmāk – Reģistra likums) 14.panta pirmajai daļai ziņas par nepilngadīgu personu sniedz viņa likumiskais pārstāvis.
Pārvaldē tika saņemtas bērnu likumiskās pārstāves – mātes – anketas ziņu iekļaušanai reģistrā. Tajās norādīts, ka bērniem ir Polijas pilsonība un iemesls ziņu reģistrēšanai ir izglītības joma, kā ceļošanas dokumenti tika norādītas identifikācijas kartes. Atbilstoši pārvaldes paskaidrotajam anketām tika pievienotas arī bērnu dzimšanas apliecības. Tādējādi pārvalde ziņas par bērniem reģistrā iekļāva, pamatojoties uz Reģistra likuma 4.panta pirmās daļas 2.punkta „d” apakšpunktu, kas attiecas uz ārzemnieku, kuram ir tiesiska saikne ar valsti un ir izveidojušās savstarpējās tiesības un pienākumi citstarp izglītības jomā.
[2.3] Pieteicējs norāda, ka ziņas par viņa bērniem reģistrā varēja tikt iekļautas, pamatojoties tikai uz Reģistra likuma 4.panta pirmās daļas 2.punkta „g” apakšpunktu, jo pieteicējam ir diplomātiskais statuss Latvijā, un tikai ar Ārlietu ministrijas starpniecību. Turklāt ziņu iekļaušanai ir nepieciešama pieteicēja atļauja, taču pieteicējs tādu nav devis.
Šāds arguments nav pamatots, jo ziņas par bērniem reģistrā bija iespējams iekļaut gan saskaņā ar Reģistra likuma 4.panta pirmās daļas 2.punkta „d” apakšpunktu kā ārzemniekiem, kuriem ir tiesiska saikne ar Latviju, gan saskaņā ar „g” apakšpunktu kā pieteicēja ģimenes locekļiem. Pretēji pieteicēja uzskatam Reģistra likuma 4.panta pirmās daļas 2.punkta „g” apakšpunktā ietvertais nosacījums „un kurš ir piekritis ziņu iekļaušanai un aktualizēšanai reģistrā” nenozīmē, ka ziņu iekļaušana reģistrā bija iespējama tikai ar pieteicēja piekrišanu. Šis nosacījums nozīmē, ka ziņu iekļaušana reģistrā bija iespējama tikai ar pieteicēja bērnu piekrišanu. Pieteicēja bērnus konkrētajā procesā pārstāvēja māte, kura, iesniedzot pārvaldei anketas, piekrita ziņu iekļaušanai reģistrā. Līdz ar to arī tad, ja pārvalde būtu piemērojusi Reģistra likuma 4.panta pirmās daļas 2.punkta „g” apakšpunktu, lietas rezultāts nemainītos. Tiesiskajā regulējumā nav atrodams apstiprinājums pieteicēja argumentam, ka minētā tiesību norma ir piemērojama tikai ar Ārlietu ministrijas starpniecību.
[2.4] Rīgas pilsētas tiesas 2021.gada 8.septembra lēmumā ir noteikta bērnu mātes saskarsmes tiesību īstenošanas kārtība, taču bērnu mātei nav pārtrauktas vai atņemtas aizgādības tiesības pār bērniem. Līdz ar to bērnu māte varēja iesniegt pārvaldē anketas ziņu par bērniem iekļaušanai reģistrā. Ja bērnu vecākiem ir savstarpējas domstarpības sakarā ar ziņu par bērniem iekļaušanu reģistrā, tās izšķir bāriņtiesa.
[2.5] Pieteicējs pareizi norāda, ka, lai arī bērniem ir gan Polijas, gan Beļģijas pilsonība, bērnu māte pārvaldei iesniegtajās anketās ir norādījusi tikai Polijas pilsonību. Taču, tā kā ziņas par bērniem reģistrā iekļautas, pamatojoties uz Reģistra likuma 4.panta pirmās daļas 2.punkta „d” apakšpunktu, nevis „g” apakšpunktu, tad nav izšķirošas nozīmes tam, ka Ārlietu ministrijas diplomātiskā ranga identifikācijas kartes bērniem izsniegtas kā Beļģijas pilsoņiem. Būtiski, ka ziņu iekļaušanai reģistrā tika iesniegti bērnu personu apliecinoši dokumenti.
[2.6] Tāpat pieteicējs pareizi norāda, ka bērnu māte pārvaldei iesniegtajās anketās vienam no bērniem ir norādījusi identifikācijas karti, kurai bija beidzies derīguma termiņš. Taču no tā neizriet, ka ziņas par bērniem reģistrā iekļautas nepamatoti. Bērniem anketu iesniegšanas brīdī bija izdotas dzimšanas apliecības, un reģistrā ir iekļautas ziņas par tām. Līdz ar to nav pamatots pieteicēja viedoklis, ka ziņas par bērniem reģistrā iekļautas, pamatojoties uz identifikācijas karti, kurai beidzies derīguma termiņš.
[2.7] Pieteicējs nepamatoti apgalvo, ka bērniem jaunas identifikācijas kartes netiek izsniegtas, jo bērniem ir piešķirti personas kodi. No lietā esošajiem pierādījumiem izriet, ka Ārlietu ministrija atbilstoši 1961.gada 18.aprīļa Vīnes konvencijas par diplomātiskajiem sakariem (turpmāk – Vīnes konvencija) 37.panta 1.punktam pieteicēja bērnus Latvijā nav akreditējusi, jo viņi nedzīvo kopā ar pieteicēju. Tieši tāpēc bērni ir zaudējuši diplomātiskā aģenta ģimenes locekļa privilēģijas un imunitāti.
[2.8] Lai arī bērni varēja dzīvot Latvijā bez ziņu iekļaušanas reģistrā un bez personas kodu saņemšanas, tomēr bērnu tiesību un interešu aizskārums ar ziņu iekļaušanu reģistrā nav konstatējams. Gluži pretēji – bērniem ar personas kodiem ir iespējams saņemt plašāku valsts un pašvaldības piedāvāto un apmaksāto pakalpojumu klāstu un sociālo aizsardzību, kā arī iegūt izglītību. Iekļaujot reģistrā ziņas par bērniem, netiek mainīta bērnu izcelšanās, pilsonība vai kāds cits būtisks statuss. Tieši otrādi – tiek novērsta bērnu personas datu nepamatota izveide un lietošana, kā arī tiek uzlabota bērnu sociālā aizsardzība un pakalpojumu pieejamība.
[2.9] Nav nozīmes pieteicēja argumentam, ka viņš nav piekritis personu apliecinoša dokumenta izsniegšanai bērniem, jo lietā nav strīda par personu apliecinoša dokumenta izsniegšanu bērniem.

[3] Pieteicējs par apgabaltiesas spriedumu iesniedza kasācijas sūdzību, norādot turpmāk minētos argumentus.
[3.1] Tiesa kļūdaini atzinusi, ka ziņas par jebkuru ārzemnieku, tai skaitā par diplomātiskā dienesta darbinieka ģimenes locekli reģistrā var iekļaut, pamatojoties gan uz Reģistra likuma 4.panta pirmās daļas 2.punkta „d” apakšpunktu, gan uz „g” apakšpunktu. Ja ziņas par diplomātiskās pārstāvniecības darbinieka ģimenes locekli reģistrā tiek iekļautas uz „d” apakšpunkta pamata, tad „g” apakšpunktu vairs nevar piemērot un tādējādi šis ģimenes loceklis zaudē diplomātiskās pārstāvniecības darbinieka ģimenes locekļa statusu, kā tas notika arī šajā gadījumā. 
[3.2] Apgabaltiesa nepamatoti atzinusi, ka nav konstatējama Ārlietu ministrijas kompetence iekļaut reģistrā ziņas par Reģistra likuma 4.panta pirmās daļas 2.punkta „g” apakšpunktā noteiktajām personām. To paredz šā likuma 8.panta 11.1daļa. Līdz ar to pārvalde nevarēja veikt darbības reģistrā attiecībā uz pieteicēja jeb diplomāta ģimenes locekļiem.
[3.3] Tiesa nepareizi interpretējusi Reģistra likuma 4.panta pirmās daļas 2.punkta „g” apakšpunktu. Tiesas secinājumam, ka piekrišanu ziņu iekļaušanai reģistrā par bērniem ir devusi bērnu māte, varētu piekrist tikai tad, ja bērnu mātei būtu piešķirts diplomātiskās personas statuss, taču bērnu mātei tāda nebija. Reģistra likuma 4.panta pirmās daļas 2.punkta „g” apakšpunkta piemērošana izriet no personas diplomātiskā statusa, tāpēc piekrišanu iekļaut reģistrā ziņas par diplomātiskā personāla nepilngadīgajiem ģimenes locekļiem var dot tikai tas vecāks, kuram ir šis diplomātiskais statuss. Savukārt bērna mātes darbošanās tādā veidā, lai bērni zaudētu diplomātisko statusu, neatbilst bērnu labākajām interesēm.
[3.4] Atbilstoši Personu apliecinošu dokumentu likuma 5.panta septītajai daļai akreditētu personu apliecības izsniedz Ārlietu ministrija. Līdz ar to pārvalde nevar izsniegt akreditētām personām personu apliecinošus dokumentus un piešķirt personu kodus.
[3.5] Tiesa vispār nav veikusi nekādas aktīvas darbības, lai noskaidrotu patiesību lietā, kā arī nav pieprasījusi no iestādes pierādījumus.

[4] Pārvalde paskaidrojumā par kasācijas sūdzību norāda, ka tiesas secinājumi ir pamatoti, savukārt pieteicēja argumenti ir noraidāmi. Pārvalde uzsver, ka atbilstoši Reģistra likuma 8.panta pirmajai daļai tai ir kompetence iekļaut un aktualizēt ziņas reģistrā par visām 4.panta pirmajā daļā minētajām personām. Līdz ar to pārvaldes ieskatā nepamatots ir pieteicēja viedoklis, ka šā likuma 4.panta pirmās daļas 2.punkta „g” apakšpunktu var piemērot tikai ar Ārlietu ministrijas starpniecību.

[5] Bērnu māte paskaidrojumā par kasācijas sūdzību norāda, ka tiesas spriedums ir pamatots. Bērnu māte nepiekrīt, ka tikai pieteicējs kā diplomāts var dot piekrišanu iekļaut reģistrā ziņas par bērniem, jo šādas tiesības ir arī otrajam likumiskajam pārstāvim – mātei.
Motīvu daļa
[bookmark: _Hlk126135345][6] Reģistra likuma 19.panta pirmais teikums (tiesību normas šeit un turpmāk redakcijā, kas bija spēkā laikā, kad pieteicējs vērsās pārvaldē ar iesniegumu izslēgt no reģistra ziņas par pieteicēja bērniem) noteic: ja persona reģistrā iekļautajās ziņās par sevi, saviem nepilngadīgajiem bērniem, kā arī par personām, kas atrodas tās aizgādnībā vai aizbildnībā, konstatē kļūdu vai ar šo likumu aizliegtu ziņu iekļaušanu, tai ir tiesības pārvaldei pieprasīt, lai kļūda tiktu izlabota, bet aizliegtās ziņas izslēgtas no reģistra.
Pieteicējs uzskata, ka apgabaltiesa nepareizi interpretējusi un piemērojusi Reģistra likuma normas, kā rezultātā kļūdaini atzinusi, ka ziņas par pieteicēja bērniem reģistrā iekļautas pamatoti un tāpēc nav izslēdzamas no reģistra.
Līdz ar to kasācijas tiesvedības kārtībā vispirms ir noskaidrojams, vai apgabaltiesas secinājums, ka ziņas par pieteicēja bērniem reģistrā ir iekļautas pamatoti, balstās tiesību normu pareizā interpretācijā un piemērošanā.

[7] Reģistra likuma 4.panta pirmās daļas 2.punkta „d” apakšpunkts noteic, ka reģistrā iekļauj un aktualizē ziņas par ārzemnieku, kuram ir tiesiska saikne ar Latviju, uz kuras pamata veidojas vai ir izveidojušās savstarpējas tiesības un pienākumi nekustamā īpašuma, komercdarbības, veselības, nodokļu, pabalstu un izglītības jomā. Saskaņā ar Reģistra likuma 14.panta pirmās daļas otro teikumu ziņas par nepilngadīgu bērnu sniedz likumiskais pārstāvis.
Tātad atbilstoši minētajām tiesību normām reģistrā ir iekļaujamas ziņas par ārzemnieku, ja viņam ir tiesiska saikne ar Latviju un uz šīs saiknes pamata ir izveidojušās savstarpējās tiesiskās attiecības citstarp izglītības jomā. Ja reģistrā jāiekļauj ziņas par nepilngadīgu bērnu, tad šīs ziņas sniedz bērna likumiskais pārstāvis.
Kā konstatējusi tiesa, pārvalde ziņas par pieteicēja bērniem reģistrā ir iekļāvusi, pamatojoties uz Reģistra likuma 4.panta pirmās daļas 2.punkta „d” apakšpunktu sakarā ar bērnu mātes pārvaldei iesniegtajām anketām ziņu iekļaušanai reģistrā. Minētajās anketās kā iemesls ziņu iekļaušanai reģistrā norādīts – izglītības joma. Tiesa ir atzinusi, ka, iesniedzot pārvaldei anketas ziņu iekļaušanai reģistrā, bērnu māte jeb likumiskais pārstāvis nepārprotami ir piekritusi ziņu iekļaušanai reģistrā.
Līdz ar to tiesa ir secinājusi, ka izpildās Reģistra likuma 4.panta pirmās daļas 2.punkta „d” apakšpunkta un 14.panta pirmās daļas otrā teikuma nosacījumi un tāpēc pārvaldei bija pamats iekļaut reģistrā ziņas par bērniem.

[8] Pieteicējs uzskata, ka ziņas par bērniem reģistrā nevarēja iekļaut uz Reģistra likuma 4.panta pirmās daļas 2.punkta „d” apakšpunkta pamata, jo pieteicējs ziņu iekļaušanas brīdī bija diplomātiskās pārstāvniecības darbinieks un viņa bērniem bija diplomātiskās pārstāvniecības darbinieka ģimenes locekļa statuss. Pieteicējs uzskata, ka šā iemesla dēļ ziņas par bērniem reģistrā varētu tikt iekļautas, pamatojoties tikai uz Reģistra likuma 4.panta pirmās daļas 2.punkta „g” apakšpunktu.
Šī tiesību norma noteic, ka reģistrā iekļauj un aktualizē ziņas par ārzemnieku, kurš ir Latvijā akreditētas ārvalsts diplomātiskās pārstāvniecības personāla darbinieks, ārvalsts konsulārās iestādes darbinieks, cita starptautisko publisko tiesību subjekta vai tā Latvijā akreditētas pārstāvniecības darbinieks vai amatpersona, kā arī šāda darbinieka vai amatpersonas ģimenes loceklis vai privātais mājkalpotājs (turpmāk – akreditētā persona), kura statusu Latvijā nosaka starptautisks līgums un kurš ir piekritis ziņu iekļaušanai un aktualizēšanai reģistrā.
Senāts, vērtējot, vai diplomātiskās pārstāvniecības darbinieka ģimenes locekļa statuss ir šķērslis iekļaut reģistrā ziņas par šo personu uz cita likumā paredzētā pamata, norāda turpmāk minēto.

[9] Reģistra likuma 4.panta pirmās daļas 2.punkts, kas noteic, ka reģistrā iekļauj un aktualizē ziņas par ārzemniekiem, paredz dažādus pamatus (kritērijus) ziņu par ārzemnieku iekļaušanai reģistrā. Senāts, analizējot Reģistra likuma 4.panta pirmās daļas 2.punkta normas, secina, ka viena un tā pati persona vienlaikus var atbilst vairākiem 2.punktā paredzētajiem kritērijiem ziņu par ārzemnieku iekļaušanai reģistrā. Arī diplomātiskās pārstāvniecības darbinieka ģimenes loceklis vienlaikus var atbilst ne tikai attiecīgi Reģistra likuma 4.panta pirmās daļas 2.punkta „g” apakšpunktam, bet arī, piemēram, „d” apakšpunktam.
Reģistra likuma 2.panta otrajā daļā un 8.pantā ir norādītas vairākas iestādes, kuras atbilstoši savai kompetencei iekļauj ziņas reģistrā; ziņu iekļaušana reģistrā par ārzemniekiem ir vairāku iestāžu kompetencē. Savukārt likuma 11.pants nosaka reģistrā iekļaujamās ziņas un to apjomu.
Senāts konstatē, ka ne norādītās tiesību normas, ne arī citas Reģistra likuma normas nenoteic, ka tad, ja personai ir diplomātiskās pārstāvniecības darbinieka ģimenes locekļa statuss, tad ziņas par šo personu reģistrā var tikt iekļautas, pamatojoties tikai uz Reģistra likuma 4.panta pirmās daļas 2.punkta „g” apakšpunktu un attiecīgi izslēdzot citu 2.punkta normu piemērošanu.
Ņemot vērā minēto, Senāts secina, ka Reģistra likums pieļauj, ka ziņas par diplomātiskās pārstāvniecības darbinieka ģimenes locekli reģistrā var iekļaut ne tikai uz likuma 4.panta pirmās daļas 2.punkta „g” apakšpunkta pamata, bet arī uz cita likumā noteiktā pamata.

[10]  Izskatāmajā gadījumā runa ir par nepilngadīgajiem bērniem. 
Saskaņā ar Civillikuma 177.panta pirmo un otro daļu līdz pilngadības sasniegšanai bērns ir vecāku aizgādībā. Aizgādība ir vecāku tiesības un pienākums rūpēties par bērnu un viņa mantu un pārstāvēt bērnu viņa personiskajās un mantiskajās attiecībās. Atbilstoši Civillikuma 178.panta otrajai daļai, ja vecāki dzīvo šķirti, vecāku kopīga aizgādība turpinās.
Tādējādi, ja vien kādam no vecākiem nav pārtrauktas vai atņemtas aizgādības tiesības, vecāki īsteno kopīgu aizgādību pār bērniem un abi rīkojas kā bērnu likumiskie pārstāvji personiskajās un mantiskajās attiecībās. Tas, ka vienam no vecākiem ir diplomātiskās pārstāvniecības darbinieka statuss, pats par sevi neatņem otram vecākam bērnu aizgādības tiesības.
Kā jau minēts, tiesa ir konstatējusi, ka pārvaldē ziņu iekļaušanai reģistrā par bērniem vērsās māte. Tāpat tiesa ir konstatējusi, ka bērnu mātei nebija atņemtas vai pārtrauktas aizgādības tiesības pār bērniem. Pieteicējs šajā sakarā iebildumus nav cēlis un nav apšaubījis tiesas secinājumu, ka izpildās Reģistra likuma 4.panta pirmās daļas 2.punkta „d” apakšpunkta un 14.panta pirmās daļas otrā teikuma nosacījumi ziņu iekļaušanai reģistrā.

[11] Apkopojot minēto: tā kā izpildās Reģistra likuma 4.panta pirmās daļas 2.punkta „d” apakšpunkta un 14.panta pirmās daļas otrā teikuma nosacījumi un tiesiskais regulējums pieļauj iespēju ziņas par diplomātiskās pārstāvniecības darbinieka ģimenes locekli iekļaut reģistrā ne tikai uz Reģistra likuma 4.panta otrās daļas 2.punkta „g” apakšpunkta pamata, Senāts noraida kasācijas sūdzības argumentu, ka tiesai bija jākonstatē, ka ziņas par pieteicēja bērniem reģistrā iekļautas nepamatoti un tāpēc ir izslēdzamas.

[12] Pieteicējs kā vienīgo iemeslu, kāpēc ziņas par viņa bērniem reģistrā varētu tikt iekļautas, pamatojoties tikai uz Reģistra likuma 4.panta pirmās daļas 2.punkta „g” apakšpunktu, norāda, ka gadījumā, ja ziņas iekļauj uz Reģistra likuma 4.panta pirmās daļas 2.punkta „d” apakšpunkta pamata, tad ziņas vairs nevar iekļaut uz „g” apakšpunkta pamata un tādējādi pieteicēja bērni zaudē diplomātiskās pārstāvniecības darbinieka ģimenes locekļa statusu un no tā izrietošās privilēģijas un imunitāti. Taču kasācijas sūdzībā nav norādīta neviena tiesību norma, kas pamatotu šādu apgalvojumu. Tāpat pieteicējs nav iesniedzis pierādījumus, kas apstiprinātu, ka pieteicēja bērni diplomātiskās pārstāvniecības darbinieka ģimenes locekļa statusu ir zaudējuši tieši tāpēc, ka pārvalde iekļāva ziņas reģistrā par pieteicēja bērniem. Arī šajā sakarā kasācijas sūdzībā ir izteikti vien vispārīgi apgalvojumi.

[13] Pieteicējs kasācijas sūdzībā norāda, ka pretēji apgabaltiesas atzītajam pārvaldei nav kompetences iekļaut reģistrā ziņas, pamatojoties uz Reģistra likuma 4.panta pirmās daļas 2.punkta „g” apakšpunktu.
Senāts atzīst, ka minētajiem pieteicēja apsvērumiem nav nozīmes izskatāmās lietas izspriešanā, jo pārvalde ziņas reģistrā ir iekļāvusi uz Reģistra likuma 4.panta pirmās daļas 2.punkta „d” apakšpunkta pamata.

[14] Pieteicējs kasācijas sūdzībā atsaucas uz Personu apliecinošu dokumentu likuma 5.panta normām un norāda, ka atbilstoši tām akreditētas personas apliecības izsniedz Ārlietu ministrija. Līdz ar to pieteicējs norāda, ka pārvalde akreditētajām personām nevar izsniegt personu apliecinošus dokumentus un piešķirt personas kodus.
Tomēr, kā konstatējusi tiesa, pārvalde pieteicēja bērniem nav izsniegusi personu apliecinošus dokumentus. Arī Senāts, pārbaudot šādu tiesas norādi, no pārvaldes Personu datu pārlūka datiem konstatē, ka pārvalde pieteicēja bērniem nav izsniegusi personu apliecinošus dokumentus. Līdz ar to pieteicēja atsaukšanās uz Personu apliecinošu dokumentu likuma normām nav pamatota. Savukārt personas kodi pieteicēja bērniem piešķirti sakarā ar ziņu iekļaušanu reģistrā, jo atbilstoši Reģistra likuma 6.panta pirmajai daļai, iekļaujot reģistrā ziņas par personu, tai tiek piešķirts automātiski ģenerēts individuāls personas kods. Tā kā Senāts iepriekš atzina par pareizu tiesas secinājumu, ka ziņas par pieteicēja bērniem saskaņā ar Reģistra likuma 4.panta pirmās daļas 2.punkta „d” apakšpunktu pamatoti iekļautas reģistrā, tad pamatoti piešķirti arī personas kodi.

[15] Pieteicējs kasācijas sūdzībā norāda, ka tiesa nav noskaidrojusi patiesību lietā un nav pieprasījusi iestādei iesniegt pierādījumus, līdz ar to ir pārkāpusi Administratīvā procesa likuma 150.panta trešo daļu. Taču pieteicējs neprecizē, kādus dokumentus un kādai iestādei tiesai bija jāpieprasa un attiecībā uz kādiem apstākļiem tiesa nav noskaidrojusi patiesību. Līdz ar to šis kasācijas sūdzības arguments tā vispārīgā rakstura dēļ nevar tikt izvērtēts.

[16] Apkopojot minēto, Senāts atzīst, ka pieteicēja norādītie argumenti neapliecina tiesas sprieduma nepareizību. Tāpēc tiesas spriedums ir atstājams negrozīts, bet kasācijas sūdzība ir noraidāma.

Rezolutīvā daļa 

Pamatojoties uz Administratīvā procesa likuma 348.panta pirmās daļas 1.punktu un 351.pantu, Senāts

nosprieda

atstāt negrozītu Administratīvās apgabaltiesas 2024.gada 23.maija spriedumu, bet [pers. A] ([pers. A]) kasācijas sūdzību noraidīt.

Spriedums nav pārsūdzams.

      1   no  8   Ziņu par diplomātiskās pārstāvniecības darbinieka ģimenes locekli (bērnu) iekļaušana  Fizisko personu reģistrā   1.   Fizisko personu reģistra likums pieļauj, ka ziņas par diplomātiskās pārstāvniecības  darbinieka ģimenes locekli (bērnu) Fizisko personu reģistrā var iekļaut gan uz likuma  4.panta pirmās daļas 2.punkta „g” apakšpunkta pamata, gan arī uz cita likumā noteiktā  pamata.   2.   Fizisko personu reģistrā var vērsties gan vecāks, kuram ir diplomātiskās pārstāvniecības  darbinieka statuss, gan otrs vecāks, ja  tam nav pārtrauktas vai atņemtas aizgādības  tiesības.     L atvijas Republikas Senāt a   Adminis tratīvo lietu departamenta    2026.gada 10.jūlija   SPRIEDUMS   Lieta Nr.   A420155923, SKA - 80/2026     ECLI:LV:AT:2026:0710.A420155923.12.S     Senāts  šādā sastāvā :   senatore referente Diāna Makarova,  senator i Ermīns Darapoļskis  un  Ieva Višķere     rakstveida procesā izskatīja administratīvo lietu, kas ierosināta, pamatojoties uz    [ pers. A ]  ( [ pers. A ] ) p ieteikumu par  Pilsonības un migrācijas lietu pārvaldes 2023.gada  22.marta lēmuma Nr.   1183/2023 atcelšanu, sakarā ar  [ pers. A ]  kasācijas sūdzīb u   par  Administratīvās apgabaltiesas  202 4 .gada  23.maija  spriedumu.   Aprakstošā   daļa   [1]   Pilsonības un migrācijas lietu pārvalde (turpmāk  –   pārvalde) Fizisko personu  reģistrā (turpmāk  –   reģistrs) iekļāva ziņas par pieteicēja   –   diplomāta   [ pers. A ]   –   nepilngadīgajām meitām  [ pers.  B ]  ( [ pers. B ] ) un  [ pers.  C ]  ( [pers.  C ] ) . Ziņas reģistrā iekļautas   uz bērnu m ātes  [ pers.  D ]  ( [ pers.  D ] ) pārvaldē iesniegt o   anket u pamata .   Pieteicējs vērsās pārvaldē ar lūgumu anulēt reģistrā iekļautās ziņas par bērniem.   Pārvalde ar 2023.gada 22.marta lēmumu Nr.   1183/2023 atteica izslēgt no reģistra  ziņas par bērniem.   Pieteicējs nepiekrita pārvaldes lēmumam, tāpēc vērsās administratīvajā tiesā.     [ 2 ]   Administratīvā apgabaltiesa  noraidīja pieteicēja  pieteikumu  par ziņu izslēgšanu  no reģistra.   Apgabaltiesa pievienoj ās   rajona tiesas sprieduma  motivācijai   un  spriedumā  norādīja turpmāk minētos argumentus.   [ 2.1 ]   Lietā ir strīds par to, vai pārvalde pamatoti iekļāva reģistrā ziņas par bērniem un  vai  tās ir izslēdzamas  no reģistra, anulējot  bērniem   piešķirtos personas kodus.  

